Hou maar dop vir roes - Forum Topic
Total Views: 82 528 770
Forums / 3. Technical Advice / Hou maar dop vir roes
28 Sep 2019 @ 18:16:44 pm
My Exclusive se aircon is drie jaar gelede op die stert gemonteer en ek ervaar absoluut geen probleme hiermee nie. Maar terwyl ek vandag onder die wa gespook het met die vloer-probleem, het ek opgemerk die aircon se raam onder die wa het roesmerke op. Ek het dadelik die roes behandel en die raam oorgeverf.
Toevallig het ek gister my Patfinder se 5 Cooper bande laat roteer en sommer ook die wielsporing laat doen. Terwyl die kar op die hyser is, loer ek onder rond en merk toe ook dat die standard Nissan trekstang roesmerke op het. Ek sal in volgende week die spaarwiel laat sak en dan ook die roes aanspreek en die sleepstang onder die kar, oor spuitverf.
Beide hierdie gevalle het ek toevallig opgemerk omdat dit onder die voertuie was. 'n Mens moet maar hiervoor dophou.
28 Sep 2019 @ 19:13:55 pm
Ja....mens moet maar kortkort deurgaan en ek dink op n karavaan moet mens direk aandag gee aan foute. Ek het dit gister weer gesien toe ek daai buite skakelaar vervang het....as daai skakelaar water kry sonder sy dekseltjie, loop daai water direk binne in jou karavaan se kaste....dis oor die manier hoe vervaardigers hom ingesit het. Ek het nou drade verleng en gat gebruik wat vir daai doel is, so hoort nie meer so maklik te gebeur nie, maar soos jy sê....kyk maar, dit kan jou baie drama spaar.
28 Sep 2019 @ 20:14:28 pm
Dankie vir die oë rek.
28 Sep 2019 @ 21:53:59 pm
Toemaar, deesdae koop jy 'n voertuig sommer klaar met roes en dan vertel hulle vir jou dis normaal... Hint: Mazda BT-50...
28 Sep 2019 @ 22:45:21 pm
Lennie thanks I'll look under my Pathy tomorrow
29 Sep 2019 @ 06:53:09 am
Ja, dis belangrik om jou oog op die klas van goed te hou. Wanneer enige van my voertuie, om watter rede ookal op 'n "vehicle lift" in 'n werkswinkel opgehys word, is ek onder in en gaan als na. (Gelukkig het ek 'n baie goeie werktuigkunige, en gee hy nie om nie.) Ek kyk na die uitlaatstelsel, binnekant van bande, kyk vir skade aan onderstel soos duike, gate en los boute en ook rem pype (lekke, ens) en drade wat dalk hang. Is self nou nie 'n werktuigkundige nie, maar dra wel heelwat kennis van die soort dinge. Op dié manier is jy dadelik bewus van enige probleme, en kan daaraan aandag geskenk word.
29 Sep 2019 @ 16:02:24 pm
Dankie vir die raad. Dit is die laaste waarna ons kyk.
30 Sep 2019 @ 06:56:09 am
Ja dis verseker 'n goeie ding onder die sleep voertuig ook in te kruip so nou en dan. Maintenance doen wondere oor die lang duur.
Geert, hoe het jy toe daai skakelaar kassie uitgekry? ? ? Dit was seker 'n mission?
30 Sep 2019 @ 06:59:20 am
Ek het op daai draad vertel hoe ek reggekom het....hoop daai inligting kan vir ander manne van waarde wees vir dié wat so onseker soos ek was
30 Sep 2019 @ 07:09:51 am
Sal 'n ogie gaan gooi daar.
01 Oct 2019 @ 15:43:36 pm
En ander knak weer.
01 Oct 2019 @ 16:32:35 pm
Ek moet sê ek het dekades laas 'n voertuig gehad wat geroes het. Dit was 'n Peogeot 504 en hy het oral geroes, selfs die verkoeler, en dit in Pietersburg waar die klimaat droog is. My Kombi het ek verkoop toe hy amper 30 jaar oud was, en die enigste plek waas roes sigbaar was, was aan die uitlaatspruitstuk. Ek het die indruk dat voertuie deesdae goeie roesbeskerming het. Miskien is daar sommiges wat roes, waarvan ek nie weet nie, maar ek dink Pieter se stelling is 'n bietjie growwe veralgemening.
02 Oct 2019 @ 23:00:53 pm
Dankie vir hierdie 'headsup' oor roes. Iets wat mens selde verwag en daarom ook nie na kyk nie.
Sal sommer more onder die wa in (met my weggesteekte sixpack) asook die sleepvoertuig om te kyk na roes onder.
Dankie vir díe een.